
రోజులు మారాయి. మహిళలు నాలుగు గోడలకే పరిమితంకాకుండా పురుషులతో సమానంగా చదువుతున్నారు. ఉద్యోగాలు చేస్తున్నారు. సంపాదిస్తున్నారు. అయినా ఆమె సంపాదనపై ఇప్పటికీ ఎక్కువగా పురుషులే పెత్తనం చేస్తున్నారు. కొద్దిగా దృష్టి పెడితే ఆమె తన సంపాదన నిర్వహణపై పట్టు సాధించవచ్చు. అదెలాగంటే.. చాలా మంది మహిళల బ్యాంకు ఖాతాలను భర్త, సోదరులు లేదా కొడుకులు నిర్వహిస్తుంటారు. వెంటనే దీనికి ఫుల్స్టాప్ పెట్టండి. ఎప్పటికపుడు మీ బ్యాంక్ ఖాతా చెక్ చేసుకోండి. మీ ఖాతాలో డబ్బు ఎంత జమ అవుతోంది? ఎంత వితడ్రా అవుతోంది? మీ ఖాతాను ఎలా ఉపయోగిస్తున్నారు? అనే వివరాలు ఎప్పటికపుడు తెలుసుకోండి. జీతం బ్యాంక్ ఖాతాలో పడిన వెంటనే ప్రతి నెలా అందులోంచి 20-50 శాతం ప్రత్యేకంగా తీసుకున్న పెట్టుబడి ఖాతాకు మళ్లించండి. ఇందులోంచి ఎంతో కొంత మ్యూచువల్ ఫండ్స్, లేదా ఇతర పెట్టుబడులు పెట్టండి. కోరికలు, అవసరాలు తీరాలంటే మీ పెట్టుబడి రాబడులపై తప్పనిసరిగా స్పష్టమైన అంచనా కలిగి ఉండాలి. ఆ రాబడులకు అనుగుణంగానే పెట్టుబడులు పెట్టాలి. ఏయే పెట్టుబడులపై ఎంత రాబడులు వస్తాయనే విషయాన్ని ముందే తెలుసుకుని దానికి అనుగుణంగా పెట్టుబడులు కేటాయించుకోవచ్చు. పెట్టుబడులు పెట్టే ముందు మీకు మీరే నిర్ణయాలు తీసుకోండి. గుడ్డిగా ఎవరి సలహాలు తీసుకోవద్దు. పెట్టుబడి పెట్టి ఎప్పటికపుడు మంచి రాబడులు సంపాదించడం... అందరికీ సాధ్యం కాదు. కొందరికే ఆ నైపుణ్యం ఉంటుంది. ఫైనాన్షియల్ పేపర్లు లేదా ఆన్లైన్ పత్రికలు చదివే అలవాట్ల ద్వారా ప్రస్తుతం ప్రతి ఒక్కరూ పెట్టుబడి నైపుణ్యాలు పెంచుకునే అవకాశం ఉంది. చాలా మంది మహిళలు తమ పెట్టుబడుల నిర్వహణ బాధ్యతలను తమ దగ్గరి వారికి బదిలీ చేస్తుంటారు. పెట్టుబడులకు సంబంధించి సరైన అవగాహన ఏర్పరచుకుంటే ఈ అవసరం ఉండదు. మరీ అంతగా అవసరమైతే వెల్త్ అడ్వైజర్ను ఆశ్రయించడం మంచిది. జీతాలతో పాటే పన్ను పోటూ పెరుగుతుంటుంది. ఈ విషయాన్ని దృష్టిలో ఉంచుకుని ప్రతి నెలా జీతంలో కొంత భాగాన్ని సిప్ పద్ధతిలో ఏదైనా మంచి రాబడులు ఇస్తున్న ఈల్ఎ్సఎస్ వంటి పథకాల్లో ఇన్వెస్ట్ చేయడం మంచిది.

rojulu marai. mahilalu naalugu godalake parimitamkaakundaa purushulatho samaanamgaa chaduvutunnaru. udyogaalu chestunnaru. sampaadistunnaaru. aina aame sampaadanapai ippatikee ekkuvagaa purushule pettanam chestunnaru. koddigaa drushti pedithe aame tana sampaadana nirvahanapai pattu saadhinchavachchu. adelagante.. chala mandi mahilala byaanku khaataalanu bharta, sodarulu leda kodukulu nirvahistuntaaru. ventane deeniki fulstap pettandi. eppatikapudu mee bank khata chec chesukondi. mee khaataalo dabbu entha jama avutondi? entha vitadra avutondi? mee khaataanu ela upayogistunnaru? ane vivaraalu eppatikapudu telusukondi. jeetam bank khaataalo padina ventane prati nela andulonchi 20-50 saatam pratyekamgaa teesukunna pettubadi khataku mallinchandi. indulonchi entho kontha mutuola funds, leda itara pettubadulu pettandi. korikalu, avasaraalu teeraalante mee pettubadi rabadulapai tappanisarigaa spashtamaina anchana kaligi undaali. aa raabadulaku anugunamgaane pettubadulu pettali. eye pettubadulapai entha raabadulu vastaayane vishayaanni munde telusukuni daaniki anugunamgaa pettubadulu ketayinchukovachhu. pettubadulu pette mundu meeku meere nirnayaalu teesukondi. guddiga evari salahalu teesukovaddu. pettubadi petti eppatikapudu manchi raabadulu sampaadinchadam... andarikee saadhyam kaadu. kondarike aa naipunyam untundi. finansial peparlu leda anline patrikalu chadive alavatla dwara prastutam prati okkaruu pettubadi naipunyaalu penchukune avakaasam undi. chala mandi mahilalu tama pettubadula nirvahana baadhyatalanu tama daggari vaariki badili chestuntaaru. pettubadulaku sambandhinchi saraina avagaahana erparachukunte ee avasaram undadu. mari antagaa avasaramaite velth advaijarnu aasrayinchadam manchidi. jeetaalato pate pannu potoo perugutuntundi. ee vishayaanni drushtilo unchukuni prati nela jeetamlo kontha bhaagaanni sip paddhatilo edaina manchi raabadulu istunna elss vanti pathakaallo invest cheyadam manchidi.